钦定古今图书集成/理学汇编/学行典/第224卷 > 李一鳌
## 钦定古今图书集成/理学汇编/学行典/第224卷 > 李一鳌

按《陕西通志》：“李一鳌，字虹，西南郑人。自幼背母，有孝
父名。比为诸生，凡馆谷廪饩所入，悉付之父，未尝自
私。后登庚戌进士，官大名令，备极奉养，亲食而后食，
亲衣而后衣。父殁于任，鳌扶榇归，计程三千里，每过
关津险阻，鳌悲泣号呼：‘儿在此，父无恐也’。抵家设位，
日夜恸哭，感动亲友。营葬后庐墓，朝暮奠祭号泣如”
婴孺。诚悫出于天性，于今罕有。其后历官布政，在家
时，食必先祭，衣必先焚；在任亦然。年七十三，孝慕靡
怠。